Deur die meule: die infertiliteitspad | Baba-En-Kleuter
Deur die meule: die infertiliteitspad
Nadat Schalk en Karlien van der Merwe die besluit geneem het om swanger te raak, het Karlien die Pil dadelik gelos. Min het die paartjie van Somerset-Wes geweet dat hul planne nie sou uitwerk soos hulle gedroom het nie.
Ná meer as 'n jaar van onsuksesvolle probeerslae het die spanning begin opbou. "Die spontane aksie van liefde maak het werk begin word en is elke keer deeglik beplan en volgens 'n rooster bepaal," vertel Schalk.
En dan steeds die slegte nuus aan die einde van die maand: Hulle is nie swanger nie. "Dit was vir my moeilik, maar ek glo dat dit vir my vrou die ergste was." Intussen het albei Karlien se susters swanger geraak, asook haar twee beste vriendinne.